runetrust/blame-folketinget-dk huggingface dataset:
Lars Boje Mathiesen (NB), 2022-09-08:
Ordføreren skal høre bedre efter.
Jeg sagde, at statsministeren taler usandt, når hun siger, at det betyder, at der bliver fyret 40.000.
Jeg snakker ikke om, hvad Finansministeriet har gjort.
Men jeg kunne godt tænke mig at spørge igen: Kan ordføreren bekræfte, at hvis man går fra at bruge 5 mio. kr. på et springvand, som er det, det koster at drifte, og man så lukker det ned halvdelen af tiden, så det kun koster 2-2,5 mio. kr. at drifte, så vil det isoleret set beregningsteknisk betyde færre offentligt ansatte?
Benny Engelbrecht (S), 2022-09-08:
Det er i hvert fald det, der har været resultatet af de seneste års politik under en socialdemokratisk regering, og det er selvfølgelig også vores intention at fortsætte med det.
Og så kan jeg kun bekræfte med et ja.
Der er tilført flere midler til kommuner og regioner – 1,3 mia. kr. med økonomiaftalerne til kommunerne, 1 mia. kr. til regionerne – og alligevel kan vi jo også godt se historier ude fra det kommunale, hvor man er i gang med forskellige runder af effektiviseringer og besparelser, fordi budgetterne er stramme.
Det anerkender vi også: Det er en stram finanslov.
Mette Abildgaard (KF), 2022-09-08:
Socialdemokratiet er jo ude med mange skræmmebilleder om vores konservative politik, og det er jo heldigvis blevet tilbagevist adskillige gange.
Jeg kunne godt tænke mig at spørge ind til Socialdemokratiets løfte om at skaffe flere offentligt ansatte.
Der var et løfte om flere ansatte i vores ældrepleje – der er kommet flere ældre pr. ansat på det område.
Der var et løfte – som statsministeren selv kom med – om 1.000 ekstra sygeplejersker.
Nu har Lotte sagt op og arbejder ikke længere på Nyborg Sygehus, hvor hun var på det tidspunkt.
Hun siger også, at det er en fis i en hornlygte.
Faktisk er der i maj 2022 573 færre sygeplejersker i forhold til maj 2019.
Så det kan godt være, at man både lover flere medarbejdere i vores ældrepleje og flere sygeplejersker i vores sundhedsvæsen, men hvordan er det egentlig gået?
Benny Engelbrecht (S), 2022-09-08:
Jeg tror faktisk, at det ville have været en fordel, hvis hr. Troels Lund Poulsen var blevet spurgt til råds.
Jeg tror, det var blevet en mere veldokumenteret plan, som De Konservative havde lagt frem.
Men tillad mig så lige at stille et lille supplerende spørgsmål i forhold til det.
For De Konservative skriver jo faktisk også, at der er nogle områder, de vil friholde for effektiviseringerne.
Så igen: Kan man med hr. Troels Lund Poulsens lange erfaring så ikke bekræfte her, at hvis man vil friholde nogle dele fra 0,4 pct.s besparelse, må der være nogle andre dele, som skal spare mere end 0,4 pct. samlet set, hvis man vil op på de her over 17 mia. kr. i besparelser?
Troels Lund Poulsen (V), 2022-09-08:
Man kan vel sige det på den måde – og det er jo også det, der ligger i præmissen for spørgsmålet – at Venstre og Konservative ikke nødvendigvis ser ens på alle økonomiske udfordringer.
Det er helt korrekt.
Men jeg kan berolige ordføreren med, at der kommer en god løsning på det her spørgsmål, den dag regeringsmagten måtte skifte.
Karsten Hønge (SF), 2022-09-08:
På en god dag med solskin og medvind på cykelstierne fik loftet over kontanthjælpen vel i omegnen af 450 mennesker ind på arbejdsmarkedet, ikke i job, men ind på arbejdsmarkedet.
Til gengæld ramte man 30.000 familier og sendte i tusindvis af børn ned i fattigdom, og det resultat var Venstre jo pavestolte af, mens vi andre jo nok syntes, at det, man gjorde, var noget af en kynisk afvejning, i forhold til effekten af det.
De menneskelige omkostninger er jo alt for store i forhold til det meget beskedne ekstra arbejdsudbud.
Men det skal jo kunne betale sig at arbejde, som Venstre altid siger, og hvis man ikke gør livet surt for mennesker på kontanthjælp – det er øjensynlig filosofien – bliver de angrebet af akut dovenskab og nægter at bevæge sig ind på arbejdspladserne.
Derfor er jeg meget spændt på at høre Venstres forklaring på, hvordan det har kunnet lade sig gøre i løbet af det sidste godt et års tid at få 180.000 mennesker ind på arbejdsmarkedet uden nye tiltag, der forsurer menneskers liv.
Troels Lund Poulsen (V), 2022-09-08:
Altså, jeg glæder jeg mig jo over, at folk får et job.
Det tror jeg faktisk også – med mit kendskab til hr. Karsten Hønge gennem 3 år som beskæftigelsesminister og utallige samråd – deles af hr. Karsten Hønge, og det er jo kun godt.
Det er jo kun godt, at vi som samfund formår at skabe flere jobs.
Vi synes så bare i modsætning til SF, at det bedre skal kunne betale sig at gøre en indsats, og der er vi jo så bare uenige.
Det synes jeg er forkert, og jeg synes heller ikke, det er et rigtigt signal at sende til de mennesker, der f.eks. sidder ved kassen nede i Netto eller i Føtex eller et andet sted, at de potentielt kan ekspedere en kunde, der får mere i dagpenge, end de selv får i løn.
Karsten Hønge (SF), 2022-09-08:
Det kan jo sådan set bringe mig videre til det næste spørgsmål, for jeg kan jo se, at Venstre ganske ufortrødent fortsætter sine kampagner mod familier på kontanthjælp og nu også i de her store reklamer på vores togstationer.
Jeg oplever den her kampagne som en kynisk spekulation i misundelse, og jeg vil bare gerne have, om hr. Troels Lund Poulsen kan bekræfte, at den her kampagne fra Venstre – den her misundeleskampagne – alene handler om under 300 familier.
Troels Lund Poulsen (V), 2022-09-08:
Det, jeg kan bekræfte, er, at vi sådan set er meget optagede af det, som jeg vil kalde oplysning til borgerne om samfundet eller folkeoplysning.
Jeg synes sådan set, det er ret vigtigt, at man giver viden til danskerne om, hvordan og hvorledes ydelserne er sammensat, og også om, hvor meget man kan få i ydelse, i forhold til hvad man får, hvis man har et arbejde.
Så jeg kan bekræfte, at det er nogle helt korrekte tal, ja.
Ja, jeg må desværre med skam meddele, at Det Konservative Folkeparti jo ikke har involveret min kæmpe ekspertise i at lave deres økonomiske plan.
Det kommer nok som en nyhed her og vil nok også påkalde sig en gul bjælke på TV 2 News.
Jeg skal selvfølgelig beklage, at de ikke har fundet sig i stand til at kontakte mig.
Det vil også blive påtalt over for dem ved førstgivne lejlighed.
Men altså, jeg tror ikke, at Socialdemokratiet skal være så optaget af økonomisk politik.
Jeg husker, at sidste valgkamp gik på, at man tryllede og sagde, at man kunne finde 3 mia. kr. på konsulenter – eller det, man kaldte managementkonsulenter.
Der er ikke nogen tvivl om, at det at effektivisere den offentlige sektor er svært.
Men jeg tror faktisk også, at hr. Benny Engelbrecht sagde noget meget klogt i sin egen ordførertale, og derfor skylder jeg også at fremhæve det.
For jeg tror, hr. Benny Engelbrecht sagde, at man jo løbende skal effektivisere i den offentlige sektor.
Og det skal man – ingen tvivl om det.
Men jeg må med skam meddele, at jeg ikke har haft lejlighed til at være en del af dem, der har skrevet den økonomiske plan for Det Konservative Folkeparti.
Derfor tror jeg også, at det er mest rigtigt, at jeg ikke gør mig til smagsdommer eller økonomisk ekspert.
Tak for bemærkningerne.
Jeg kan også godt lide ordførerens kommentar om, at vi ikke er en del af det samme parti endnu .
Det er der nok heller ikke på den korte bane noget der lader til skulle blive anderledes.
Så det er stadig væk to selvstændige partier.
Men i forhold til at skaffe mere arbejdskraft har vi jo f.eks. påpeget og lavet et forslag, der handler om det, at man kan reformere vores jobcentre.
Jeg er ikke et sekund i tvivl om, at det at lave en reform af vores jobcentre er totalt påkrævet og meget nødvendigt.
Så det tror jeg i sig selv vil frigøre x antal personer.
Vi blev så heldigvis også enige lige før sommerferien med Radikale Venstre og regeringen om en faktisk god aftale om at sikre mere udenlandsk arbejdskraft til Danmark, og det vil jeg gerne kvittere for her i dag.
Det er sjældent, jeg kan kvittere over for finansministeren, men jeg synes, det var et glimrende forhandlingsforløb, som jeg også tror kommer til at få en effekt.
Det lovforslag, som skal bane vejen for det, er jo ikke trådt i kraft endnu.
Derudover bliver vi selvfølgelig også nødt til at se overordnet på, hvad der ellers kan tages af yderligere initiativer.
Men det var mere to konkrete forslag, som kommer til at betyde noget både på den korte og også på den lidt længere bane.
Andreas Steenberg (RV), 2022-09-08:
Jeg vil også kvittere for den gode aftale om international rekruttering og erklære mig enig i, at man må få kigget på de jobcentre.
Det er jo interessant, at selv om der er meget få ledige, bruger vi den samme sum penge på det område.
Det, vi har med i vores plan, er jo at kigge på tilbagetrækningsområdet, hvor både Venstre og Radikale Venstre jo har anerkendt, at den såkaldte Arnepension er der er stort flertal for.
Så peger vi på at kigge på efterlønnen, for er der brug for den, når nu Arnepensionen og seniorpensionen er der?
Hvad har Venstre af politik for de her efterhånden fem forskellige tidlig tilbagetræknings-ordninger?
Troels Lund Poulsen (V), 2022-09-08:
Dybest set
Vi er mere optaget af, hvad vi kan gøre for at gøre Danmark rigere på nogle andre punkter, andre felter, og det er jo ved at øge arbejdsudbuddet.
Hvordan vi så helt konkret kommer til at gøre det, vil man kunne læse i vores 2030-plan.
Den bliver præsenteret, inden vi skal til folketingsvalg, og der kan man vel sige helt åbent, at den eneste her i Folketingssalen, der ved, hvornår det bliver, er hr. Andreas Steenberg.
Søren Egge Rasmussen (EL), 2022-09-08:
Nu har vi jo både Klimarådet og Det Miljøøkonomiske Råd, som anbefaler, at vi skal have nogle CO 2 -afgifter for alle sektorer, og de har så et bud på, hvilket niveau det skal være, og der er blevet indgået én aftale for dele af samfundet.
I forbindelse med lidt landbrugsdebat er der så opstået lidt tvivl om, om Venstre egentlig ønsker sådan en status quo for landbrugssektoren, altså om man forsøger at vige udenom, at der også skal være CO 2 -afgifter for den sektor.
Jeg synes jo, at vi med landbrugsaftalen har taget nogle skridt omkring plantebaserede spor i forhold til mere økologi og nogle indsatser, som måske har en indflydelse.
Og Enhedslistens bud er så, at vi skal gå hurtigere frem og halverer den animalske produktion frem mod 2030.
Jeg kunne godt tænke mig at høre ordføreren, om ordføreren ser for sig, at vi skal have en CO 2 -afgift på samme niveau på landbrugssektoren som den aftale, der er blevet indgået, som vedrører andre sektorer.
Troels Lund Poulsen (V), 2022-09-08:
Jeg tror jo, at det er kendt for hr. Søren Egge Rasmussen, at vi har lavet en aftale om, at der skal komme en ny afrapportering.
Jeg tror, den kommer her på et tidspunkt efter valget.
Jeg tror, at den kommer i november måned.
Der skal man se på landbrugssporet.
Med respekt for at jeg i hvert fald ikke har haft lejlighed til at læse den rapport, synes jeg ikke, det giver mening at diskutere, hvad det er for et niveau, man eventuelt skal diskutere en CO 2 -afgift i forhold til.
Jeg er sådan set optaget af to ting.
Jeg er optaget af, at vi stadig væk har landbrugsproduktion i Danmark og også animalsk produktion.
Det ved jeg så Enhedslisten ikke er optaget af.
Det har jo en megastor konsekvens for rigtig, rigtig mange tusind mennesker, der mister deres job.
Og produktionen flytter andre steder hen, hvor den er mere miljøbelastende.
Det er i hvert fald triste nyheder for miljøet.
Derudover er jeg optaget af, at man så også laver en grøn omstilling af det danske landbrug.
De ting kan godt gå hånd i hånd.
Det er ikke et enten-eller, men det er et både-og.
Man kan godt stadig væk have et højt antal dyr i Danmark og så også have en lavere miljøbelastning.
Søren Egge Rasmussen (EL), 2022-09-08:
Jeg kunne godt tænke mig at høre, om ordføreren ikke kan se, at der er et stort skisma i, at hvis ikke vi har den her CO 2 -afgift på landbruget, så er der andre dele af samfundet, som skal bidrage med mere.
Det er jo det, som dele af erhvervslivet har været ude at sige, nemlig at vi skal have en CO 2 -afgift på alle sektorer, for det er sådan set mest rimeligt.
Det er jo det, som Klimarådet også anbefaler.
Jeg er godt klar over, at jeg måske ikke får klare svar i dag, men er det ikke rimeligt, at landbruget også har en CO 2 -afgift på niveau med det øvrige samfund?
Andreas Steenberg (RV), 2022-09-08:
Også tak herfra for en god tale med rigtig meget indhold.
Alligevel har vi jo så også i Radikale Venstre begået den samme fejl som Det Konservative Folkeparti, nemlig at lave en økonomisk plan uden at inddrage ordførerens, må jeg forstå, meget fantastiske egenskaber.
Det krævede nok, at man var i samme parti, og det er vi jo ikke endnu.
Jeg kunne godt tænke mig at prøve at spørge åbent til, hvad Venstre har af større forslag til at komme med noget arbejdskraft ind i økonomien.
Jeg ved, at det jo er en bekymring, vi deler i vores to partier, at der mangler mennesker til klimaindsatsen og til velfærd og også det private erhvervsliv.
Hvad har Venstre på bedding af store forslag på det område?
Benny Engelbrecht (S), 2022-09-08:
Det er blevet gendrevet klart og tydeligt.
Så lad os lige starte der.
Med hensyn til det andet: Ja, det er svært at holde fast på sygeplejerskerne i den offentlige sektor.
Når man kigger på grafen, kan man se, at der har været nogle tidspunkter, hvor det lykkedes at nå op på de der 1.000, og så forsvandt der nogle igen.
Vi er nødt til at kigge på hele sundhedsområdet og hele velfærdsområdet samlet set.
Vi er nødt til at kigge på, hvordan vi sikrer, at løn- og arbejdsvilkår er sådan, at folk ikke forsvinder ud af den sektor.
Det anerkender vi er en større udfordring, end vi havde forventet.
Mette Abildgaard (KF), 2022-09-08:
Så kan man jo ikke bruge Socialdemokratiets løfte til noget som helst.
Man leverede ikke på det sidste gang, så hvorfor skal vi tro på, at man kommer til at levere på det den her gang?
Socialdemokratiet får det til at lyde, som om det hele er et spørgsmål om løn, men hvis man rent faktisk har gidet læse, hvorfor Lotte sagde op, så var det bl.a., fordi hun blev pålagt en rotationsstilling, som hun ikke var interesseret i
Det handlede sådan set ikke om løn, selv om statsministeren nu har været ude med sådan et valgkampsbluffnummer, hvor hun har fået det til at lyde, som om man ville give alle offentligt ansatte mere i løn.
Må vi bare lige høre: Hvem er det præcis, der skal have de ekstra lønkroner?
Benny Engelbrecht (S), 2022-09-08:
Jeg kan godt forstå, at man kan være frustreret i den offentlige sektor, i sundhedsvæsenet, som er hårdt presset, men jeg minder altså også lige om, at der bliver tilført ekstra ressourcer via regionsaftalerne, og hvis der kommer en anden regering under konservativ ledelse, kommer der ikke flere penge – så kommer der jo faktisk færre offentligt ansatte.
Hans Kristian Skibby (DD), 2022-09-08:
[Uden for mikrofon].
Sophie Løhde (V), 2022-09-08:
Ja, det er let at forveksle os, men jeg håber alligevel, der er en vis forskel.
Men tak for ordet, formand.
Rigtig mange danskere sidder i øjeblikket med en stor bekymring over, hvordan deres økonomi kommer til at se ud i den kommende tid.
Derfor vil jeg gerne spørge ordføreren om to ting.
Punkt et: Vil Socialdemokratiet bakke op om Venstres forslag om at banke elafgiften helt i bund og så langt ned, som vi overhovedet må i henhold til EU's regler?
Punkt to: Vil den socialdemokratiske ordfører i dag garantere, at det er slut med skatte- og afgiftsstigninger fra den socialdemokratiske regerings side, og at man ikke kommer til at foreslå det igen?
For én ting er, hvad man bliver presset af af inflationen i forhold til prisen på mælk og smør i supermarkedet, på benzinen, elregningen og gasregningen, men der er jo også fra den her regering kommet mere end 40 skatte- og afgiftsstigninger for mere end 10 mia. kr., som kommer oveni, og det kan jo virkelig mærkes hos danskerne.
Så vil man garantere, at man ikke igen vil hæve skatter og afgifter, og bakker man op om Venstres forslag?
Benny Engelbrecht (S), 2022-09-08:
Hvis vi tager det sidste først: Hvis jeg skulle give en sådan garanti, ville jeg jo på forhånd afskrive en af de løsningsmodeller, der kan komme i spil, når det gælder om at komme i mål med 70-procentsmålsætningen.
Det er jo i øvrigt noget, vi er enige om, nemlig at der skal være en ekspertgruppe, som kommer med anbefalinger til, hvordan man håndterer udfordringerne med landbrugets udledninger.
Og en af de anbefalinger kunne være en ensartet CO 2 -afgift, som flere borgerlige partier i øvrigt selv har peget på.
Det ville derfor være en meget mærkelig garanti at give, når vi nu har en aftale om en ekspertgruppe, der skal komme med anbefalinger på præcis det område.
Vi vil gerne drøfte det forslag, der er kommet fra Venstre, og det kan man jo i den kommende tid passende tage med ind i forhandlingslokalet i forbindelse med finanslovsforhandlingerne.
Vi skal også bare være ærlige og sige, at selv hvis man kigger på den afgift, er den store del af det, der koster i husholdningen, selve prisstigningen.
Først og fremmest tak til Venstres ordfører for talen.
Jeg kunne godt tænke mig at stille et lille spørgsmål om den konservative plan, hvor man lægger op til frem til 2030 at effektivisere for 17,8 mia. kr.
Og jeg vil gerne stille dette spørgsmål, fordi for det første har hr. Troels Lund Poulsen jo lang ministererfaring, og for det andet har han også rigtig lang erfaring fra finansordførerområdet.
Er det hr. Troels Lund Poulsens vurdering, at man bogstavelig talt med et fingerknips vil kunne finde effektiviseringer i den offentlige sektor i den størrelsesorden, som De Konservative lægger op til, på 17,8 mia. kr.?
Som det vil være fru Sophie Løhde bekendt, vil en anden etape for en grøn reform være et nulsumsspil, som det også har været på den første etape.
Derfor må jeg igen sige, at hvis det er sådan, at Venstre på forhånd udelukker, at man kan løse problemet med landbrugets CO 2 -udledninger, og hvis man ikke tager udfordringen med 70-procentsmålsætningen alvorligt, må man jo stå på mål for det.
Og i forhold til afgifterne ...
Hans Kristian Skibby (DD), 2022-09-08:
Tak, formand.
Jeg noterede mig jo, at hr. Benny Engelbrecht i sin ordførertale lagde ud med at sige, at det var vigtigt, at man fra regeringens side fik fremhævet regeringens gode resultater i den forgangne periode.
Og det blev også nævnt, at der ville komme den her omtalte 2030-plan, og det er jo meget fornuftigt som sådan.
Det, der bare undrer mig lidt, er, at ordføreren måske ikke var så meget inde på nogle af de dårlige resultater, som der også har været.
Jeg tænker specielt på den situation, man tilbyder de forhenværende danske minkavlere.
Jeg er helt med på, at det her er en finanslovsdebat, men hvis man kigger på de 21,4 mia. kr., som det ser ud til at koste, at regeringen valgte ulovligt at nedlægge et helt erhverv og afskaffe 6.000 arbejdspladser, så er det jo altså lidt underligt, at man ikke rigtig kan se, hvor de penge bliver sat af i forhold til de her berørte minkavlere.
Hvad vil regeringen gøre for at fremskynde behandlingen, så man ikke ender med at skulle ud i finansloven for 2028, før minkavlerne kan se deres penge?
Benny Engelbrecht (S), 2022-09-08:
Jeg synes faktisk, at fødevareministeren har været ret præcis i forhold til det spørgsmål, altså netop at lægge pres på, at det her skal gå hurtigere.
Jeg skal være den første til at udtrykke, at jeg selvfølgelig også er skuffet over, at de første 25 prøvesager har vist, at de minkavlere, der har været udtaget til prøvesager, har været meget langsommelige i forhold til at sikre det datagrundlag, der skal til, for at man kan lave den konkrete sagsbehandling.
Så der er der bestemt noget, vi bliver nødt til at kigge på.
Det er jeg overbevist om at fødevareministeren også bestræber sig på at finde løsninger på, sådan at man kan få sagerne oplyst fuldt og helt, så man kan lave den konkrete sagsbehandling, der skal til i taksationskommissionerne.
Hans Kristian Skibby (DD), 2022-09-08:
Jeg tror faktisk, at de sidste tal, vi har fået, viser, at man har udbetalt omkring 6 mia. kr. ud af de 21,4 mia. kr., som det er estimeret til.
Det var jo bl.a. til den her omtalte tempobonus til minkavlerne.
Og det er jo lidt absurd, at man kalder det en tempobonus, som man får for veludført arbejde, og så er der ikke ret meget tempo eller bonus over regeringens ageren for at sikre, at de her mange virksomheder ikke lider en grum skæbne i forhold til at vente på at få et økonomisk indblik i deres egen privatøkonomi frem til 2028.
Benny Engelbrecht (S), 2022-09-08:
Jeg synes, fødevareministeren har været meget præcis; her skal der mere hastighed på.
Men man må også sige, at hvis man skal lave en ordentlig taksation og udbetale en rimelig erstatning, skal der selvfølgelig også foretages en vurdering, der baserer sig på de objektive data, som er nødvendige.
Derfor må man altså også insistere på, at vi gør alt, hvad vi kan, for at smidiggøre det system, sådan at det ikke ender med at blive sådan, at der måske er forhenværende minkavlere, som ikke får indleveret de data, der skal til, for at deres sag kan blive behandlet.
Sophie Løhde (V), 2022-09-08:
Det sidste må jo være sådan et politikersvar, nemlig at Socialdemokratiet gerne vil drøfte Venstres forslag om at banke elafgiften helt i bund.
Så vil jeg takke ordføreren for ærligheden omkring, at Socialdemokratiet kommer til at hæve skatter og afgifter for helt almindelige danskere.
Det tror jeg er vigtigt for danskerne at vide, når de sidder og planlægger økonomien derhjemme.
Benny Engelbrecht (S), 2022-09-08:
Nu er det jo sådan, at man samlet set både beregner den offentlige økonomi ud fra antallet af ansatte, men altså også ud fra vareindkøbet.
Så det er jo en kombination.
Og så må man vel sige, at hvis man slukker springvandet nu, er det jo, fordi elpriserne er steget, og hvis det kun kører halvdelen af tiden, er den samlede omkostning nok nogenlunde den samme.
Så vil jeg også anfægte det, når hr. Lars Boje Mathiesen siger, at Finansministeriets beregninger af, at den konservative plan over en 8-årig periode kommer til at føre til 40.000 færre offentligt ansatte, er forkerte.
For det er jo faktisk helt korrekt, og det er også blevet bekræftet fra flere forskellige sider.
Det, der var udgangspunktet, var, at man lagde til grund, at der var nulvækst over en periode på 7 år, men hvis man beregner det for en periode på 8 år, med en vækst på 0,13 pct., lander man også på omkring de 40.000.
Søren Egge Rasmussen (EL), 2022-09-08:
Lige nu har vi så et lille lovforslag, hvor vi sænker elafgiften med 4 øre, som Enhedslisten stemmer for, og det er ikke, fordi vi synes, det er det allervigtigste, men det kan så hjælpe nogle danskere med et lavt elforbrug med en udgift, der er 80 kr. mindre.
Hvis man går ned ad det der spor med fuldstændig at afvikle elafgiften, er det noget, som betyder, at det, hvis man har et lille forbrug på 2.000 kW, så vil være ca. 1.300 kr. om året, man sparer, og det er jo et væsentligt beløb.
Og det er det, vi kan gøre med den grønne check, og vi kan gøre det på en måde, sådan at man ikke kommer ud i sager, der minder om det med varmechecken, fordi der er et system til den grønne check i vores store håndtering af den slags skattemæssige fradrag.
Jan E. Jørgensen (V), 2022-09-08:
Det er bare for at forstå det helt rigtigt: Enhedslisten ønsker at hjælpe folk, der døjer med at betale for deres elregning, men det er altså kun nogle folk, kun folk på overførselsindkomst osv., mens folk i lavtlønsjob og andre ønsker Enhedslisten ikke at hjælpe?
Er det sådan, man må forstå Enhedslistens politik?
Søren Egge Rasmussen (EL), 2022-09-08:
Vi er i en særlig situation, og hvor jeg rigtig gerne i en finanslovsaftale vil håndtere de udfordringer, som danskerne står over for, og som er en helt uhørt alvorlig situation, hvor prisen på både el, varme, fødevarer og diesel er steget, kan vi ikke lige håndtere det på to hurtige spørgsmål her.
Vi er godt klar over, at der også er andre, som har problemer, men jeg har ikke set nogen partier komme med et samlet forslag, som løser de økonomiske problemer for samtlige danskere.